作者:張可久
標題:南呂・金字經湖上小隱
內容:老翁婆娑處，清風安樂窩，十二闌干錦繡坡。多，好山橫翠蛾，蘭舟過，月明聞棹歌。採蓮女小玉移蓮棹，阿瓊橫玉簫，貪看荷花過斷橋。搖，柳枝學弄瓢。人爭笑，翠絲抓鳳翹。秋望白髮三千丈，畫樓十二闌，鷗鷺翩翩逐往還。山，淡雲秋樹間。蘆花岸，釣船沙上灘。湖堤春日院宇綠楊樹，酒旗紅杏村，一片棠梨蘇小墳。春，水邊多麗人。鶯花陣，玉驄嘶錦雲。